Kabupatèn Acèh Teumiëng

Acèh Teumiëng nakeuh saboh kabupatèn nyang na di Acèh. Ureuëng nyang tinggai di Acèh Teumiëng nakeuh sukèë Teumiëng nyang bahsajih meupawôt ngön bahsa Meulayu. Bah pih meunan, na saboh keucamatan nyang ureuëng duëk meubahsa Aceh nakeuh keucamatan Manyak Payed.

Nibak nyan, na lom sukèë la'én nyang geumigrasi u Teumiëng nibak luwa wilayah Acèh lagèë sukèë Jawa. Saweb nyankeuh bak teungöh wilayah Aceh Teumiëng ladôm masyarakatjih geupeugah haba ngön bahsa Indonesia ngön lugat lagèë awak Midan.

Aceh Teumiëng meuceuë ngön kabupaten Aceh Timu di barat, propinsi Sumatera Utara di timu, seulat Meulaka di barôh, ngon kabupaten Gayo Luwes di tunong.

Nang nanggroë Acèh Teumiëng nakeuh Kecamatan Karang Baru. Wilayah-wilayah di Acèh Teumiëng nyang la'én nakeuh lagèë Kuala Simpang, Tualang Cut, Seruway, Kejuruan Muda, ngön la'én lom.
Bak Acèh Teumiëng that jai lampôh sawét, umöng pih na cit.

Bumoë 
Ceuë neuduek nanggroë röt barôh ngön Acèh Timu, Kuta Langsa, ngön seulat Malaka, blah timu ngön provinsi Sumatra Barôh, blah teunong ngön gayo Lues, lom blah barat ngön Acèh Timu ngön Acèh Teunggara.

Peumerintahan 
Di Kabupaten Acèh Teumiëng na 12 boh keucamatan. Ban dum gampông di Acèh Teumiëng meubileuëng 213 gampông ngön mukim na 25 boh.

Keucamatan
 Banda Mulia
 Bandar Pusaka
 Bendahara
 Karang Baru
 Kejuruan Muda
 Kota Kuala Simpang
 Manyak Payéd
 Tenggulun
 Rantau
 Sekerak
 Seruway
 Tamiang Hulu

Referensi 

 http://www.acehtamingkab.go.id/

Acèh